หาญท้าชะตาฟ้า ปริศนายุทธจักร

หาญท้าชะตาฟ้า ปริศนายุทธจักร (; ) เป็นละครโทรทัศน์จีนแนวย้อนยุคกำลังภายในแฟนตาซี ดัดแปลงจากนวนิยายชื่อเดียวกันของมาวนี่ (猫腻) นำแสดงโดยจาง รั่วอวิ๋น, หลี่ ชิ่น, เฉิน เต้าหมิง, อู๋ กัง, หลี่ เสี่ยวหรัน, อวี๋ หรงกวัง, ซิน จือเล่ย, หลี่ ฉุน, ซ่ง ยี่ และเถียน อวี่ เล่าเรื่องราวของเด็กหนุ่มที่ต้องออกผจญภัยจากเมืองชายฝั่งเล็ก ๆ และผ่านบททดสอบหลากหลาย ทั้งจากครอบครัว ชีวิตในเมือง การใช้ชีวิตในยุทธจักร และในวังหลวง จนกลายเป็นเรื่องราวในตำนาน ละครเรื่องนี้มีกำหนดถ่ายทำทั้งหมดสามภาค ภาคแรกออกอากาศครั้งแรกเมื่อวันที่ 26 พฤศจิกายน ค.ศ. 2019 ส่วนภาคสองออกอากาศครั้งแรกเมื่อวันที่ 16 พฤษภาคม ค.ศ. 2024

 เนื้อเรื่องย่อ 

ฟ่านเสียน (จาง รั่วอวิ๋น) เด็กหนุ่มที่ต้องเดินทางออกจากบ้านเกิดที่เมืองต้านโจว เนื่องจากความอยากรู้เกี่ยวกับชาติกำเนิดของตนเอง เขาจึงมุ่งหน้าไปยังนครหลวงหนานชิ่ง ฟ่านเสียนเดินทางไปมาระหว่างกลุ่มอิทธิพลต่าง ๆ ในนครหลวง เพื่อสืบหาสาเหตุที่ถูกลอบฆ่าหลายครั้ง ระหว่างนั้นเขาได้รู้จักกับองค์ชายรอง และต่อสู้กับองค์ชายรัชทายาท รวมถึงพระขนิษฐา อีกทั้งยังออกเดินทางท่องไปยังที่ต่าง ๆ และผจญภัยในยุทธจักร แต่กลับค้นพบความลับที่ซ่อนอยู่ในโลกนี้โดยบังเอิญ

ครึ่งแรกของภาคแรก เน้นเรื่องราวของฟ่านเสียนในนครหลวงหนานชิ่ง ที่กำลังสืบหาผู้บงการลอบฆ่า รวมถึงท่าทีและการตอบสนองของผู้คนหลากหลายกลุ่มในนครหลวงต่อการสืบทอดพระคลังในของฟ่านเสียน อีกทั้งการกระทำทั้งหมดของ เฉินผิงผิง หัวหน้าสำนักตรวจสอบ ที่หวังให้ฟ่านเสียนเข้ามารับตำแหน่งหัวหน้าสำนักตรวจสอบ เนื้อเรื่องในครึ่งหลังเกิดขึ้นที่นครหลวงของแคว้นเป่ยฉี เหยียน ปิงอวิ๋น หัวหน้าหน่วยข่าวกรองของหนานชิ่งประจำนครหลวงแคว้นเป่ยฉี ถูกทางการเป่ยฉีจับกุม ฮ่องเต้และเฉินผิงผิงเห็นชอบที่จะใช้ เซียวเอิน อดีตหัวหน้าหน่วยข่าวกรองของเป่ยเว่ย ซึ่งถูกขังอยู่ในคุกของสำนักตรวจสอบหลายปี มาแลกตัวเหยียน ปิงอวิ๋น และส่งฟ่านเสียนนำคณะทูตหนานชิ่งไปดำเนินการเรื่องนี้ด้วยตนเอง

 ตัวละคร 
 แคว้นชิ่ง 
 Zhang Ruoyun จางรั่วหยุน รับบท ฟ่านเสียน
 Li Qin หลี่ชิ่น รับบท หลินหว่านเอ๋อร์
 Chen Daoming เฉินเต้าหมิง รับบท ฮ่องเต้แห่งแคว้นชิ่ง
 Wu Gang อู๋กัง รับบท เฉินผิงผิง เจ้าสำนักตรวจสอบ
 Gao Shuguang เกาฉู่กวง รับบท เป็นฟ่านเจี้ยน
 Song Yi ซ่งอี้ รับบท ฟ่านรั่วรั่ว
 Guo Qilin กัวฉีหลิน รับบท ฟ่านซือเจ๋อ
 Tian Yu เถียนอวี่ รับบท หวังฉี่เหนียน
 Li Xiaoran หลี่เสี่ยวหรัน รับบท หลี่อวิ๋นรุ่ย
 Li Qiang หลี่เฉียง รับบท เหยียนรั่วไห่
 Yu Yang อวี๋หยาง รับบท หลินรั่วฝู่
 Liu Duanduan หลิวตวนตวน รับบท หลี่เฉิงเจ๋อ
 Zhang Haowei จางฮ่าวเหวย รับบท องค์รัชทายาท
 Tong Mengshi ถงเมิ่งฉือ รับบท อู๋จู่

 แคว้นเป่ยฉี 
 Xin Zhilei ซินจือเหล่ย รับบท ไห่ถังตั๋วตั่ว

 แคว้นตงอี๋ 

 อ้างอิง 

หมวดหมู่:ละครออนไลน์จีนในปี พ.ศ. 2562
หมวดหมู่:ผลงานต้นฉบับของเทนเซ็นต์
หมวดหมู่:ละครโทรทัศน์แนวประวัติศาสตร์ทางเลือก
หมวดหมู่:ผลงานต้นฉบับของอ้ายฉีอี้
หมวดหมู่:ละครโทรทัศน์ที่สร้างจากเว็บโนเวลจีน
หมวดหมู่:ละครโทรทัศน์จีนในคริสต์ทศวรรษ 2010
หมวดหมู่:ละครโทรทัศน์แนวจารกรรมจีน
หมวดหมู่:ละครโทรทัศน์แนวกำลังภายในจีน
หมวดหมู่:เว็บซีรีส์จีน